Iktatószám: HIV/ -1/2024.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testületének**

**2024. november 7-ei rendkívüli nyilvános ülésére**

Tárgy: Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet módosítása

**Az előterjesztő:** Naszádos Péter polgármester

**Készítette:** Halász Éva HÉVÜZ Kft. ügyvezető

dr. Tüske Róbert jegyző

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

polgármester

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

A Hévíz város közterületein a járművel várakozás rendjéről szóló 30/2021. (XI. 19.) (továbbiakban: parkolási rendelet)önkormányzati rendelet módosítására kerül javaslat megfogalmazásra.

A parkolásra tett javaslat az adventi ingyenes várakozás Nagyparkoló téren (2024.12.01-2025.01.04-ig)

Az év végi ünnepre történő készülődést könnyítendő intézkedés, mely a lakosság és a városba látogató vendégek kényelmét szolgálja. Közvetett hatása, hogy az üzleteknek és a vendáglátóhelyeknek bevételt generál. Közvetlen hatása „elenyésző”, mivel az előző évben ugyanebben az időszakban (2023.12.01. - 2024.01.07.)

az utca parkolóhelyeken 958.795

a zárt parkolókban 2.577.635

azaz mindösszesen 3.536.430 Ft volt a parkolójegy értékesítésből származó bevétel!

2025. január 5-től 1 óra ingyenes várakozás Nagyparkoló téren. Hévíz lakóinak évek óta kérése a városvezetés felé, hogy a nagyparkolóban a lakossági parkolóbérletekkel 1 órás ingyenes várakozási időt biztosítsunk, a fél órás különbség árbevétele nem számottevő, viszont egy gesztus lenne a lakóssági bérletet váltók részére.

Általános indokolás

Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet módosításával időszakos és állandó díjkedvezmény biztosítása.

Részletes indokolás

1. §

Az adventi és szilveszteri időszakra díjmentes várakozás Nagy parkoló zárt parkolóban.

1. §

Határozatlan időre az első óra díjmentes várakozása a Nagy parkoló zárt parkolóban.

3.§

Hatályba lépetető és hatályát vesztő rendelkezések.

A gazdasági kamarákról szóló 1999. évi CXXI. törvény 37. § (4) bekezdése alapján a gazdasági előterjesztésnek a helyi önkormányzat képviselő-testületéhez való benyújtása előtt meg kell kérni a helyi önkormányzat területén működő, érdekelt gazdasági érdek-képviseleti szervezet, valamint a gazdasági kamara véleményét.

A fogyasztóvédelemről szóló 1997. évi CLV. törvény 45. § (1) bekezdés e) pontja alapján az a helyi önkormányzatok előmozdítják és támogatják a fogyasztói érdekek képviseletét ellátó egyesületek arra irányuló tevékenységét, hogy véleményezzék a fogyasztókat érintő jogszabálytervezeteket, jogszabály-módosítást kezdeményezzenek a fogyasztói jogok vagy fogyasztói érdekek érvényesítése vagy védelme érdekében.

A megkeresések megtörténtek, a válaszra 2024. november 6-án 15:00 órai határidőt biztosítva. A Kamarai vélemény csatolva.

A Társadalmi Egyesületek Zala Megyei Szövetségének véleménye a képviselő-testület ülésén kerül ismertetésre.

Tisztelt Képviselő-testület!

Kérem, az előterjesztést megvitatni és elfogadni. A rendelet módosítás minősített szótöbbséget igényel.

**2.**

**Hévíz Város Önkormányzata Képviselő-testületének …./2024. (XI. 7.) önkormányzati rendelete**

**Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet módosításáról**

Hévíz Város Önkormányzat Képviselő-testülete a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, Magyarország Alaptörvényének 32. cikk (1) bekezdés *a)* pontjában meghatározott feladatkörében eljárva a következőket rendeli el:

**1. §**

(1) A Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet 6. § (4) bekezdése helyébe a következő rendelkezés lép:

„(4) A Nagyparkoló tér zárt parkoló területén az első óra várakozás díjmentes, amennyiben a gépjármű a behajtás időpontjától számított egy órán belül elhagyja a várakozási övezetet. A díjköteles várakozás várakozási díjának megfizetése után a kihajtásra szánt türelmi idő 10 perc.”

(2) A Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet 6. §-a a következő (6) bekezdéssel egészül ki:

„(6) 2024. december 1-től 2025. január 4-ig Nagyparkoló tér zárt parkoló területén a várakozás díjmentes.”

**2. §**

(1) Ez a rendelet – a (2) bekezdésben foglalt kivétellel – 2024. december 1-jén lép hatályba.

(2) A 1. § 2025. január 5-én lép hatályba.

|  |  |
| --- | --- |
| dr. Tüske Róbert | Naszádos Péter |
| jegyző | polgármester |

**3.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet

**Társadalmi-gazdasági hatása:** az adventi ünnephez kötőden díjmentes várkaozás biztosítása a Nagyparkoló tér zárt parkoló területén.

**Költségvetési hatása és a rendelet megalkotásának szükségessége:** előterjesztésben bemutatva, bevételt csökkentő hatás, közvetett hatás, nem becsülhető, vélelmezett forgalom növekedés a városban szolgálatatások vevői körében

**Adminisztratív terheket befolyásoló hatása**: nem jelentős, kihirdetést és rendszer beállítását érinti

**A jogszabály alkalmazásához szükséges személyi, szervezeti, tárgyi és pénzügyi feltételek** rendelkezésre állnak.

A rendelet módosításának **környezeti és egészségi hatása** nincs.

**A rendelet megalkotása elmaradása esetén várható következmények:** nincsenek

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | osztályvezető |  |  |
| dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Halász Éva | ügyvezető  HÉVÜZ Kft |  |  |
|  |  |  |  |